Ruku luterāņu baznīca

Ruku evaņģēliski luteriskā baznīca (lietuviešu: Rukų evangelikų liuteronų bažnyčia) ir 1886. gadā uzcelts dievnams, kas atrodas Lietuvas rietumos, Tauraģes apriņķa Paģēģu pašvaldības Ruku ciemā. Baznīcu izmanto gan luterāņu, gan Romas katoļu draudzes. Atsevišķa Ruku luterāņu draudze dibināta 1869. gadā, kad Mazā Lietuva atradās Prūsijas sastāvā. No 1885. līdz 1886. gadam tika uzcelta mūsdienu sarkano ķieģeļu baznīca. Līdz 1945. gadam draudzē bija ap 4000 locekļu, no kuriem vairākums — lietuviešu. 1945. gadā, sakarā ar iedzīvotāju izmaiņām, baznīcu pārņēma Ruku Sv. Padujas Antonija katoļu draudze. 1993. gadā atjaunojās luterāņu draudze un baznīcu izmantoja abas konfesijas. 1997. gadā baznīca cieta ugunsgrēkā. To atjaunoja ar Vācijas un vietējo iedzīvotāju līdzekļiem. 2011. gadā, piedaloties Telšu katoļu bīskapam Jonam Borutam (Jonas Boruta, 1944—2022) un Lietuvas evaņģēliski luteriskās baznīcas bīskapam Mindaugam Sabutim (Mindaugas Sabutis, 1975), dievnamu iesvētīja. Ārējās saites Vikikrātuvē par šo tēmu ir pieejami multivides faili. Skatīt: Ruku luterāņu baznīca.